**Likumprojekta**

**„Grozījumi likumā „Par kultūras pieminekļu aizsardzību””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Likumprojekts „Grozījumi likumā „Par kultūras pieminekļu aizsardzību”” (turpmāk – Likumprojekts) izstrādāts, lai nodrošinātu Ministru kabineta 2012.gada 20.marta sēdes protokollēmuma „Informatīvais ziņojums „Par valsts nodevu un maksas pakalpojumu nošķiršanu un valsts nodevu sistēmas pilnveidošanu”” (Nr.16 31.§) (turpmāk – protokollēmums) 6.punktā dotā uzdevuma – visām ministrijām pēc protokollēmuma 3. un 4.punktā veiktā izvērtējuma līdz 2013.gada 15.septembrim iesniegt noteiktā kārtībā Ministru kabinetā attiecīgos grozījumus normatīvajos aktos – izpildi (turpmāk – Informatīvais ziņojums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Kultūras ministrijas padotībā esošā valsts pārvaldes iestāde Valsts kultūras pieminekļu aizsardzības inspekcija (turpmāk – Inspekcija) par sniegtajiem maksas pakalpojumiem par atļaujas vai izziņas izsniegšanu mākslas un antikvāro priekšmetu izvešanai un pagaidu izvešanai no Latvijas, kā arī par atļaujas izsniegšanu kultūras pieminekļu un valstij piederošo senlietu (ar datējumu līdz 17.gadsimtam ieskaitot) (turpmāk – valstij piederošo senlietu) pagaidu izvešanai no Latvijas, piemēro samaksu saskaņā ar Ministru kabineta 2003.gada 7.janvāra noteikumu Nr.8 „Mākslas un antikvāro priekšmetu izvešana no Latvijas un ievešana Latvijā” 14.punktu, kas nosaka, ka maksas apmēru nosaka Inspekcija un apstiprina kultūras ministrs. Kultūras ministrija ar 2003.gada 29.aprīļa rīkojumu Nr.57A „Valsts kultūras pieminekļu aizsardzības inspekcijas sniedzamo maksas pakalpojumu veidi un izcenojumi” ir apstiprinājusi maksas apmērus par atļaujas vai izziņas izsniegšanu kultūras priekšmetu izvešanai un pagaidu izvešanai no Latvijas, kā arī par atļaujas izsniegšanu kultūras pieminekļu un valstij piederošo senlietu pagaidu izvešanai no Latvijas.Atbilstoši Finanšu ministrijas 2012.gada 20.marta Informatīvajam ziņojumam, kura mērķis ir identificēt problēmas, kas saistītas ar valsts nodevu noteikšanu, piemērošanu, uzskaiti, valsts nodevu nošķiršanu no maksas pakalpojuma, Kultūras ministrija un Inspekcija, ņemot vērā Informatīvajā ziņojumā norādītos kritērijus, izvērtēja un noteica Inspekcijas sniegtā maksas pakalpojuma par atļaujas izsniegšanu mākslas un antikvāro priekšmetu izvešanai, kā arī kultūras pieminekļu un valstij piederošo senlietu pagaidu izvešanai no Latvijas Republikas pārveidi par valsts nodevas objektu.Paralēli Kultūras ministrija izstrādāja nepieciešamo Ministru kabineta noteikumu projektu „Noteikumi par valsts nodevu par Valsts kultūras pieminekļu aizsardzības inspekcijas atļaujas izsniegšanu mākslas un antikvāro priekšmetu izvešanai, kā arī kultūras pieminekļu un valstij piederošo senlietu pagaidu izvešanai no Latvijas”, nosakot valsts nodevas apmēru un maksāšanas kārtību par Inspekcijas atļaujas izsniegšanu mākslas un antikvāro priekšmetu izvešanai, kā arī kultūras pieminekļu un valstij piederošo senlietu pagaidu izvešanai no Latvijas Republikas.Vienlaikus atbilstoši Finanšu ministrijas 2012.gada 20.marta Informatīvajā ziņojumā sniegtajam skaidrojumam par iestādes noteikta maksājuma atbilstību maksas pakalpojuma būtībai – Kultūras ministrija un Inspekcija izvērtēja un noteica Inspekcijas sniegtā maksas pakalpojuma par izziņas izsniegšanu mākslas un antikvāro priekšmetu izvešanai un pagaidu izvešanai no Latvijas Republikas saglabāšanu kā maksas pakalpojumu, paredzot, ka saskaņā ar Likuma par budžetu un finanšu vadību 5.panta devītajā daļā noteikto, Inspekcijas sniegto publisko maksas pakalpojumu cenrādi nepieciešams apstiprināt Ministru kabinetā, izstrādājot Ministru kabineta noteikumu projektu „Valsts kultūras pieminekļu aizsardzības inspekcijas publisko maksas pakalpojumu cenrādis”.Lai nodrošinātu likuma „Par nodokļiem un nodevām” 10.panta pirmajā un otrajā daļā noteikto, ka valsts nodevas uzliek saskaņā ar likumiem un Ministru kabineta noteikumiem, kuros paredz nodevu maksāšanas kārtību, likmes, atvieglojumus, atbrīvojumus, kā arī valsts nodevas atmaksas kārtību gadījumos, kad pieņemts nelabvēlīgs gala lēmums, ja šajā likumā vai citos likumos nav noteikts citādi, Projekts paredz veikt šādus grozījumus likumā „Par kultūras pieminekļu aizsardzību” - nosakot, ka Valsts nodevas apmēru un maksāšanas kārtību par atļaujas izsniegšanu kultūras pieminekļu un valstij piederošo senlietu pagaidu izvešanai no Latvijas Republikas nosaka Ministru kabinets, kā arī nosakot, ka Valsts nodevas apmēru un maksāšanas kārtību par atļaujas izsniegšanu mākslas un antikvāro priekšmetu izvešanai no Latvijas Republikas nosaka Ministru kabinets.Vienlaikus ir precizētas likumā „Par kultūras pieminekļu aizsardzību” 26.panta otrās daļas 9.punktā noteiktās Inspekcijas tiesības:„9. veikt mākslas un antikvāro priekšmetu ekspertīzi un izsniegt atļaujas vai izziņas to izvešanai no Latvijas Republikas, kā arī veikt kultūras pieminekļu un valstij piederošo senlietu, kuras saskaņā ar šā likuma [7.panta](http://likumi.lv/doc.php?id=72551#p7) ceturtās daļas noteikumiem pieder valstij, ekspertīzi un izsniegt atļaujas to pagaidu izvešanai no Latvijas Republikas;”. |
| 3. |  Projekta izstrādē iesaistītās  institūcijas | Kultūras ministrija, Valsts kultūras pieminekļu aizsardzības inspekcija. |
| 4. |  Cita informācija |  Nav |

|  |
| --- |
|  II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mākslas un antikvāro priekšmetu (kultūras priekšmetu) īpašnieki, valdītāji vai turētāji, kuri pārvieto kustamo īpašumu ārpus valsts robežām pagaidu vai pilnīgai izvešanai. Valsts aizsargājamo kultūras pieminekļu īpašnieki, valstij piederošo senlietu pārvadātāji, kuri pārvieto priekšmetus ārpus valsts robežām pagaidu izvešanai. |
| 2.  | Tiesiskā regulējuma ietekme uz tautsaimniecību un administratīvo slogu | Pārstrukturējot normatīvo bāzi, uz kuras pamata tiek iekasēta maksa par Inspekcijas atļaujas vai izziņas izsniegšanu, netiek pēc būtības mainīta atļaujas vai izziņas izsniegšanas kārtība, bet tiek sakārtota normatīvā bāze Inspekcijas atļaujas vai izziņas izsniegšanas administrēšanai.Administratīvās procedūras pēc būtības nemainās.Administratīvās izmaksas netiek palielinātas, procedūra tiek nodrošināta esošā finansējuma ietvaros. |
| 3. | Administratīvo izmaksu monetārs novērtējums |  Likumprojekts šo jomu neskar. |
| 4. | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016.g.** | **2017.g.** | **2018.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 498 432 | 0 | 0 | 10 000 | 10 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 498 432 | 0 | 0 | 10 000 | 10 000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 498 432 | 0 | 0 | 10 000 | 10 000 |
| 2.1. valsts pamatbudžets | 498 432 | 0 | 0 | 10 000 | 10 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2015.gadā Inspekcijas plānotie ieņēmumi no maksas pakalpojumiem un citi pašu ieņēmumi par atļaujas izsniegšanu mākslas un antikvāro priekšmetu izvešanai, kā arī kultūras pieminekļu un valstij piederošo senlietu pagaidu izvešanai no Latvijas sastāda 10 000 *euro.* Tā kā Ministru kabineta noteikumi „Noteikumi par valsts nodevu par Valsts kultūras pieminekļu aizsardzības inspekcijas atļaujas izsniegšanu mākslas un antikvāro priekšmetu izvešanai, kā arī kultūras pieminekļu un valstij piederošo senlietu pagaidu izvešanai no Latvijas” stāsies spēkā ar 2017.gada 1.janvāri, arī grozījumi likumā „Par nodokļiem un nodevām” stāsies spēkā ar 2017.gada 1.janvāri, attiecīgi valsts pamatbudžeta ieņēmumi no valsts nodevas par atļaujas izsniegšanu mākslas un antikvāro priekšmetu izvešanai, kā arī kultūras pieminekļu un valstij piederošo senlietu pagaidu izvešanai no Latvijas palielināsies par 10 000 *euro* no2017.gada. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Kultūras ministrija sadarbībā ar Inspekciju ir sagatavojusi un vienlaikus ar Likumprojektu virza likumprojektu „Grozījumi likumā „Par nodokļiem un nodevām””.Ministru kabineta noteikumu projekts „Grozījumi Ministru kabineta 2003.gada 7.janvāra noteikumos Nr.8 „Mākslas un antikvāro priekšmetu izvešana no Latvijas un ievešana Latvijā”” un Ministru kabineta noteikumu projekts „Noteikumi par valsts nodevu par Valsts kultūras pieminekļu aizsardzības inspekcijas atļaujas izsniegšanu mākslas un antikvāro priekšmetu izvešanai, kā arī kultūras pieminekļu un valstij piederošo senlietu pagaidu izvešanai no Latvijas” tiks virzīti izskatīšanai Ministru kabinetā pēc likumprojekta un likumprojekta „Grozījumi likumā „Par nodokļiem un nodevām”” pieņemšanas Saeimā.Likumprojektam un saistītajiem tiesību aktu projektiem ir jāstājas spēkā vienlaicīgi.Kultūras ministrija Ministru kabineta noteikumu projektu „Valsts kultūras pieminekļu aizsardzības inspekcijas publisko maksas pakalpojumu cenrādis” izstrādās līdz 2017.gada 1.janvārim. |
| 2. | Atbildīgā institūcija | Kultūras ministrija, Valsts kultūras pieminekļu aizsardzības inspekcija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tā kā Likumprojekts paredz, ka Inspekcijas atļaujas izsniegšana par mākslas un antikvāro priekšmetu izvešanu, kā arī kultūras pieminekļu un valstij piederošo senlietu pagaidu izvešanu no Latvijas Republikas tiek noteikta par valsts nodevas objektu, bet attiecībā uz Inspekcijas izziņas izsniegšanu tiek saglabāts maksas pakalpojums, tad Likumprojekts kopumā neskar sabiedrības intereses un sabiedrības līdzdalība Likumprojekta izstrādē nav nepieciešama. |
| 2. | Sabiedrības līdzdalība projekta izstrādē | Likumprojekts publicēts Valsts kultūras pieminekļu aizsardzības inspekcijas mājas lapā internetā ([www.mantojums.lv](http://www.mantojums.lv)). |
| 3. | Sabiedrības līdzdalības rezultāti | Sabiedrības pārstāvji par Likumprojektu nav snieguši viedokli. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta izpildi nodrošinās Valsts kultūras pieminekļu aizsardzības inspekcija. |
| 2. |  Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Likumprojekta izpilde tiks nodrošināta Valsts kultūras pieminekļu aizsardzības inspekcijas esošo funkciju ietvaros. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

2015.10.06. 10:04

1509

V.Mačiņa, 67228505

Vivita.Macina@mantojums.lv